Forfatteren Jens Bjørneboe var svært kritisk til politi og påtalemyndighet. I begynnelsen av 1970-årene ringte han Elgesem og ba om en samtale. Han hadde hørt et rykte fra sine venner om at «det skulle finnes et menneske i påtalemyndigheten». Det førte til et langt, nattlig, fuktig og filosofisk møte i Elgesems hjem. Elgesem var sannsynligvis modell for statsadvokat Sjakal Sjakalum i Jon Michelets roman fra 1977, uten at likheten mellom romanfiguren og den virkelige personen var påfallende.